הסלע האדום 
מעבר להרים ולמדבר,; אומרות האגדות, ישנו מקום,; שאיש ממנו חי עוד לא חזר,; והוא נקרא הסלע האדום.; הו, הסלע - האדום - האדום.; שלשה יצאו לדרך עם שקיעה,; מנגד להטו הרי אדום,; חלום ישן, מפה ומימיה,; לקחו הם אל הסלע האדום.; הו, הסלע האדום - האדום.; ראשון הלך גשש, מרים פניו,; מביט בכוכבים שבמרום,; אך המראה אשר ראו עיניו -; היה מראה הסלע האדום; הו, הסלע האדום - האדום.; בואדי, עת חנו בין אבנים,; אמר אחד, כמו מכה חלום:; רואה אני - פניה לבנים.; ענו רעיו: הסלע האדום.; הו, הסלע האדום - האדום.; גלגל השמש על ראשם הלם; והם נושמים אבק מדבר וחם; ולפתע - כמו קפא בהם דמם -; ראו הם את הסלע האדום.; הו, הסלע האדום - האדום.; מטח היריות היה קצר.; גנח אחד: נפצעתי - וידום.; ענו רעיו בפה מלא עפר:; הגענו אל הסלע האדום.; הו, הסלע האדום - האדום.; מעבר להרים ולמדבר,; אומרות האגדות, ישנו מקום,; שאיש ממנו חי עוד לא חזר,; והוא נקרא: הסלע האדום.; הו, הסלע האדום - האדום.; 